З “Кашлатымі” мы не выступалі амаль паўтары гады, ссумаваліся па сцэне, але пастаянна рэпетавалі, шукалі людзей, рабілі напрацоўкі. Во нядаўна, на вялікі жаль, з гурта сышоў гітарыст Пеця, зь якім мы гралі цягам пяці год і нават удваёх запісалі епішку “Цуд-зуд”. Але песьні, якія задумваліся для новай праграмы, будуць рэалізаваныя новым складам. Паралельна я сольна граю на дудзе, але гэта па-большасьці выступы на разнастайных карпаратывах і аніякіх адносінаў да творчасьці ня мае.